ส่วนที่ 1

ข้อมูลสรุป (Executive Summary)

สรุปข้อมูลบริษัทที่ออกหลักทรัพย์

บริษัท อาดามัส อินคอร์ปอเรชั่น จำกัด (มหาชน) (“บริษัท” หรือ “ADAM”) เดิมชื่อบริษัท อาร์
เค มีเดีย โฮลดิ้ง จำกัด (มหาชน) (“RK”)
มีวัตถุประสงค์เพื่อประกอบธุรกิจการลงทุนในบริษัทย่อยในลักษณะ Holding Company
มีทุนจดทะเบียน 403,972,964 บาท ชำระเต็มมูลค่าแล้ว 274,102,459 บาท
แบ่งออกเป็นหุ้นสามัญจำนวน 274,102,459 หุ้น มูลค่าที่ตราไว้หุ้นละ 1 บาท (ทุนจดทะเบียน ณ
วันที่ 31 ธันวาคม 2554)

โดยในปัจจุบันบริษัทลงทุนประกอบธุรกิจผ่านบริษัทย่อยจำนวน 2 บริษัทดังนี้ คือ

1.  บริษัท อาดามัส เวิลด์ จำกัด (“AW”) เดิมชื่อ บริษัท อาดามัส มีเดีย จำกัด (“ADM”)
    และบริษัท อาร์ แอนด์ ที มีเดีย จำกัด (“R&T”) ซึ่งเป็นบริษัทแกน
    ประกอบธุรกิจบริหารจัดการสถานีทีวีกีฬา (T Sports Channel)
    ธุรกิจบริหารการตลาดและกิจกรรมด้านกีฬา ธุรกิจบริหารการตลาดและกิจกรรมด้านบันเทิง

2.  บริษัท อาดามัส เอ็กซ์ตร้า ล้าจซ์ จำกัด (“XL”) เดิมชื่อ บริษัท เอ็กซ์ตร้า ล้าจซ์ จำกัด
    (“XL”) ประกอบธุรกิจการผลิตเพื่อสนับสนุนธุรกิจในกลุ่มบริษัท

โครงสร้างการดำเนินธุรกิจของบริษัท ณ วันที่ 31 ธันวาคม 2554

หมายเหตุ: GG คือ บริษัท จี จี นิวส์ เนทเวิร์ค จำกัด (ปัจจุบันได้หยุดดำเนินกิจการแล้ว)

NM คือ บริษัท นิวส์ มัลติมีเดีย จำกัด (ปัจจุบันได้หยุดดำเนินกิจการแล้ว)

ฐานะการเงินและผลการดำเนินงาน

ฐานะการเงินและผลการดำเนินงานที่สำคัญจากงบการเงินรวมของบริษัท

  (หน่วย: พันบาท)

  ------------------------- ---------------------- -----------------------
                            งบการเงินรวม            

                            ปี 2554                 ปี 2553

  รายได้จากการขายและบริการ    413,278                156,315

  รายได้รวม                  413,828                201,972

  กำไรขั้นต้น                  46,214                 (41,878)

  กำไร(ขาดทุน)สุทธิ            (9,658)                (59,916)

  สินทรัพย์รวม                 111,536                122,448

  หนี้สินรวม                   46,238                 47,404

  ส่วนของผู้ถือหุ้นสุทธิ            65,298                 75,044
  ------------------------- ---------------------- -----------------------

  สำหรับงวดปี 2554 กลุ่มบริษัทมีรายได้จากการขายและบริการ 413.28 ล้านบาท เทียบกับ
  156.31 ล้านบาทในปี 2553 เพิ่มขึ้น 256.97 ล้านบาทคิดเป็นเพิ่มขึ้นร้อยละ 164.40
  เนื่องจากกลุ่มบริษัทมีรายได้จากธุรกิจการผลิตรายการและสื่อโฆษณาทางโทรทัศน์สถานีทีวีกีฬา T
  Sports เพิ่มขึ้นร้อยละ 132.64 รายได้จากธุรกิจการบริหารกิจกรรมส่งเสริมการตลาดเพิ่มขึ้น
  ร้อยละ 182.55 และกลุ่มบริษัทมีรายได้รวม 413.83 ล้านบาทในปี 2554 เทียบกับ 201.97
  ล้านบาทในปี 2553 เพิ่มขึ้น 211.86 ล้านบาทคิดเป็นเพิ่มขึ้นร้อยละ 104.90
  เนื่องจากกลุ่มบริษัทมีรายได้จากการให้บริการเพิ่มขึ้นร้อยละ 164.40
  แต่มีผลกำไรจากการจำหน่ายเงินลงทุนลดลง จากผลกำไรจากการจำหน่ายเงินลงทุน 0.20
  ล้านบาทในปี 2554 เทียบกับ 21.46 ล้านบาทในปี 2553 กำไรลดลงร้อยละ 99.07

  กลุ่มบริษัทมีผลขาดทุนสุทธิ 9.66 ล้านบาทในปี 2554 เมื่อเทียบกับผลขาดทุนสุทธิ 59.92
  ล้านบาทในปี 2553 ขาดทุนลดลง 50.26 ล้านบาทคิดเป็นลดลงร้อยละ 83.88
  เกิดจากกลุ่มบริษัทมีผลกำไรขั้นต้น 46.21 ล้านบาทในปี 2554 เมื่อเทียบกับผลขาดทุนขั้นต้น
  41.88 ล้านบาทในปี 2553 กำไรขั้นต้นเพิ่มขึ้น 88.09 ล้านบาท
  เป็นผลมาจากการมีรายได้เพิ่มขึ้นในธุรกิจบริหารกิจกรรมส่งเสริมการตลาด
  ประกอบกับการมีรายได้เพิ่มขึ้นในธุรกิจสื่อโฆษณาทางโทรทัศน์สถานีทีวีกีฬา T Sports
  ในขณะที่งวดปี 2553
  การลงทุนในธุรกิจที่เกี่ยวข้องกับภาคการกีฬาในระยะเริ่มแรกและเหตุการณ์ไม่สงบทางการเมือง
  ส่งผลให้บริษัทมีผลประกอบการขาดทุนในระดับสูง โดยค่าใช้จ่ายในการบริหารในปี 2554
  ลดลงจากปี 2553 รวม 1.54 ล้านบาท

ในปี 2553 กลุ่มบริษัทมีส่วนแบ่งผลขาดทุนจากเงินลงทุนในบริษัทร่วม AIM
(ประกอบธุรกิจให้บริการและผลิตสื่อโฆษณา) จำนวน 16.58 ล้านบาท
ซึ่งบริษัทได้ขายเงินลงทุนดังกล่าวเพื่อลดสัดส่วนการถือหุ้นใน AIM ให้ต่ำกว่า 20% ในเดือนกันยายน
2553 เพื่อหยุดการรับรู้ผลขาดทุนจากเงินลงทุน
ทำให้กลุ่มบริษัทไม่มีส่วนแบ่งผลขาดทุนจากเงินลงทุนในบริษัทร่วมในปี 2554
อย่างไรก็ตามกลุ่มบริษัทยังมีผลขาดทุนที่ยังไม่เกิดขึ้นจากการปรับมูลค่าเงินลงทุน AIM 12.55
ล้านบาท ในปี 2554 ในขณะที่ปี 2553 มีการกลับรายการส่วนแบ่งผลขาดทุนจากเงินลงทุน AIM
23.77 ล้านบาท เนื่องจากการเปลี่ยนเงินลงทุนในบริษัทย่อย AIM
เป็นเงินลงทุนในหลักทรัพย์เพื่อค้าทำให้มีการกลับรายการส่วนแบ่งผลขาดทุนดังกล่าว

ณ วันที่ 31 ธันวาคม 2554 บริษัทมีสินทรัพย์รวม 111.54 ล้านบาท หนี้สินรวม 46.24 ล้านบาท
และส่วนของผู้ถือหุ้นของบริษัทใหญ่ 65.30 ล้านบาท เทียบกับ ณ สิ้นปี 2553 บริษัทมีสินทรัพย์รวม
122.45 ล้านบาท หนี้สินรวม 47.40 ล้านบาท และส่วนของผู้ถือหุ้นของบริษัทใหญ่ 75.04 ล้านบาท
โดยสินทรัพย์รวมลดลง 10.91 ล้านบาท คิดเป็นลดลงร้อยละ 8.91 และหนี้สินรวมลดลง 1.16
ล้านบาทคิดเป็นลดลงร้อยละ 2.45 ส่วนของผู้ถือหุ้นของบริษัทใหญ่ลดลง 9.74
ล้านบาทคิดเป็นลดลงร้อยละ 12.98 เมื่อเทียบกับปี 2553
ทั้งนี้เนื่องมาจากบริษัทมีผลประกอบการในปี 2554 เป็นผลขาดทุนสุทธิ

4. การวิจัยและพัฒนา

บริษัทเล็งเห็นความสำคัญของการวิจัยและสำรวจตลาด จึงดำเนินการอย่างใกล้ชิดและสม่ำเสมอ
เนื่องจากผลการสำรวจตลาดและพฤติกรรมของลูกค้า
จะช่วยให้บริษัทรับทราบสถานการณ์ความเคลื่อนไหวของพฤติกรรมความต้องการ
และรสนิยมของลูกค้ากลุ่มเป้าหมายได้เป็นอย่างดี
ซึ่งข้อมูลดังกล่าวเป็นสิ่งจำเป็นสำหรับการวางแผนและการตัดสินใจในการดำเนินกลยุทธ์ทางการตลาดของบริษัททั้งกลุ่มธุรกิจบริหารจัดการสถานีทีวีกีฬา
บริหารกิจกรรมและการส่งเสริมการตลาด
กลุ่มธุรกิจให้บริการและผลิตสื่อโฆษณาและกลุ่มธุรกิจประกอบธุรกิจรับจ้างถ่ายทำ ตัดต่อภาพยนตร์
ผลิตรายการ
ซึ่งจะต้องมีการเตรียมความพร้อมต่อการเปลี่ยนแปลงได้ทุกรูปแบบและทันกับสถานการณ์ตลาดปัจจุบันที่มีการเปลี่ยนแปลงอยู่เสมอ
โดยงานวิจัยต่างๆ จะทำให้บริษัทเข้าใจพฤติกรรมการบริโภคสื่อ
รวมทั้งทัศนคติที่ผู้บริโภคมีต่อสื่ออย่างละเอียด
ซึ่งส่งผลให้บริษัทสามารถวางแผนการทำการตลาดของผลิตภัณฑ์ของบริษัทได้ตรงกับความต้องการที่แท้จริงของผู้บริโภค
อันจะนำไปสู่การเพิ่มประสิทธิภาพของการใช้ทรัพยากรของบริษัทได้อย่างสูงสุด

6.  โครงการในอนาคต (Future Plan)

กลุ่มบริษัทมีแผนการดำเนินธุรกิจในกลุ่มธุรกิจบริหารจัดการสถานีทีวีกีฬา (T Sports Channel)
และกลุ่มธุรกิจบริหารกิจกรรมการตลาด
โดยในอนาคตบริษัทมีเป้าหมายที่จะเป็นผู้นำด้านการตลาดกีฬา (Sport Marketing)
แบบครบวงจร
ซึ่งบริษัทคาดว่าธุรกิจการตลาดกีฬาจะเป็นธุรกิจที่สามารถสร้างผลตอบแทนที่ดีให้แก่ผู้ถือหุ้นได้
และเป็นธุรกิจที่มีโอกาสเติบโตได้อีกมากในอนาคต ทั้งนี้
บริษัทได้เริ่มดำเนินการบริหารจัดการสถานีทีวีกีฬา (T Sports Channel)
จากการที่บริษัทได้รับสัญญาในการร่วมบริหารจัดการสถานีทีวีกีฬา (T Sports Channel)
จากการกีฬาแห่งประเทศไทย ซึ่งได้ทำการแพร่ภาพผ่านทางช่อง True Visions C-Band
เคเบิ้ลทีวีท้องถิ่นทั่วประเทศ และจานดาวเทียมระบบ KU Band ตั้งแต่วันที่ 1 กันยายน 2552
เป็นต้นมา
บริษัทมีแผนที่จะจัดหารายการกีฬาที่อยู่ในความสนใจของกลุ่มเป้าหมายมาแพร่ภาพออกอากาศ
เพื่อเพิ่มความนิยมของสถานี โดยจะพัฒนาสถานีทีวีกีฬา (T Sports Channel)
เพื่อเป็นศูนย์กลางของสื่อโฆษณาในอนาคต เนื่องจากเป็นสื่อที่สามารถเข้าถึงผู้ชมได้เป็นจำนวนมาก
นอกจากนี้กลุ่มบริษัทยังมีนโยบายเชิงรุกในการเข้าประกอบธุรกิจบริหารกิจกรรมส่งเสริมการตลาด
โดยจะไม่มุ่งเน้นการสร้างจำนวนกิจกรรม
แต่จะมุ่งเน้นการจัดงานที่สร้างกำไรเท่านั้นรวมทั้งการหยุดจัดกิจกรรมที่สร้างผลขาดทุนให้กับกลุ่มบริษัท
ทั้งนี้เพื่อสร้างผลตอบแทนที่ดีให้แก่ผู้ถือหุ้นของบริษัท